ANC-hoë se dogter neem eie leweJackson Mthembu. Foto: Flickr/GCIS Jackson Mthembu, hoofsweep van die ANC, het Woensdagoggend op Twitter gesê sy dogter het haar eie lewe geneem. “My oudste dogter, Khwezi Mthembu, het gisteraand selfmoord gepleeg in ons huis [Pelican Park Parliamentary Village] in Kaapstad. Ons is in diep pyn. Ons weet nie wat daartoe gelei het dat sy haar eie lewe op die jong ouderdom van 25 sou neem nie,” lui die twiet. Mthembu se twiet is met talle boodskappe van medelye begroet. Adv. Busisiwe Mkhwebane, die openbare beskermer, was een van diegene wat haar medelye aan die Mthembu-familie betuig het. “Mag haar siel in vrede rus,” het Mkhwebane getwiet. Meer inligting was nie onmiddellik bekend nie.